смешни разкази за Свети Петър
Таксиметров шофьор в Ню Йорк и свещеник едновременно отишли в рая. Там ги посрещнал свети Петър.
- Ти трябва да си Фил О'Донъл, таксиметровият шофьор от Ню Йорк. - казал свети Петър. 
- Влез и опитай копринените си одежди и златния си жезъл.
Докато таксиметровият шофьор се обличал, свети Петър се обърнал към свещеника.
- А ти трябва да си отец Флин, свещеникът от черквата "Сейнт Марк". Влез и опитай памучните си одежди и дървения си жезъл.
- Извинявай, прекъснал го свещеникът, но защо аз, духовникът, получавам само памучни одежди и дървен жезъл, докато оня таксиметров шофьор получава копринени одежди и златен жезъл?
- Ами ние постъпваме според успехите - пояснил свети Петър. 
- Разбираш ли, когато ти проповядваше, всички спяха, но когато той караше таксито си, всички се молеха.